jkorsvik/nowiki_second_scrape_merged huggingface dataset:
Guacamole

Guacamole eller avokadostappe er en kald saus laget av avokado som kommer fra det meksikanske kjøkkenet. For å lage stappen moses avokadoen, gjerne med en gaffel. Deretter tilsettes ulike smakstilsetninger: lime-saft og salt er obligatorisk, men grønn chili, koriander, finhakket løk og eventuelt hvitløk tilsettes hyppig. I Mexico tilsettes som regel grønn tomat, men ettersom dette ikke finnes i Norge, kan rød tomat, gjerne cherrytomat, brukes.
Guacamole brukes i Mexico som tilbehør til varm mat og som dipp. I Norge brukes den mest som dipp.
Guacamole er ferskvare, og må konsumeres raskt. Avocadoen setter i gang forråtnelsesprosessen med en gang, og etter en natt i kjøleskapet er gjerne guacamolen helt svart. Det eneste som kan utsette og forsinke denne prosessen, er å legge stenene fra avokadoen i guacamolen og deretter dekke guacamolen med noe lufttett, for eksempel et fat.


== Eksterne lenker ==
Norges Forsikringsforbund

Norges Forsikringsforbund (NFF) var et bransjeforbund for forsikringsselskaper. Norges Forsikringsforbund opphørte etter at Den norske Bankforening og Norges Forsikringsforbund gikk sammen om å danne Finansnæringens Hovedorganisasjon (FNH) med virkning fra 1. januar 2000. Fra 2010 ble FNH en del av Finans Norge.


== Eksterne lenker ==
Finans Norge
Norges Fotografforbund

Norges Fotografforbund, forkortet NFF, stiftet i 1894 som Fotografernes Forening, er et norsk forbund med i overkant av 500 fotografer som medlemmer. Forbundets formål er å samle landets fotografer til samarbeid om fotografiens utvikling og ivareta fotografstandens interesse.


== Styreformenn ==
NFF har hatt følgende styreformenn siden stiftelsen 6. desember 1894:

1894 – Christian Gihbsson
1896 – Severin Worm-Petersen
1906 – Anders Beer Wilse
1908 – C. Christensen Thomhav
1909 – Anders Beer Wilse
1911 – Eivind Enger
1912 – Ernest Rude
1928 – Ansgar Larsen
1932 – Anton Røske
1933 – Hans Johnsrud
1938 – Johannes Sponland
1947 – Fred Monclair
1948 – Magnus H. Ludwigsen
1952 – Finn Pettersen
1956 – Andreas Thorsrud
1959 – Egil Johnson
1962 – Jac. Brun
1970 – Harry Iversen
1974 – Harry Sønstrød
1976 – Ragge Strand
1980 – Søren Sviland
1982 – Hans Jørgen Brun
1984 – Tor Nyblin
1988 – Kirsten Stokmo
1990 – Vidar Hoff
1994 – Erik Skjøldt
1998 – Arild Sønstrød
2002 – Grete Reimers
2004 – Rolf Schjesvold
2011 -Truls Lødtvedt


== Æresmedlemmer ==
NFF har utpekt følgende til æresmedlemmer:

1912 – Fotograf Worm-Pettersen
1915 – Hoffotograf Ernest Flormann, Stockholm
1915 – Hoffotograf Elfeldt, København
1925 – Hoffotograf A. W. Rahmn, Malmø
1925 – Fotograf Julius Folkmann, København
1925 – Grosserer J. L. Nerlien, Oslo
1928 – Fotograf Johan Lind, Kabelvåg
1928 – Fotograf Ernst Rude, Oslo
1934 – Hoffotograf Ferd. Flodin, Stockholm
1937 – Fotograf Frederik Hilfling-Rasmussen, Trondheim
1937 – Fotograf Anders Beer Wilse, Oslo
1946 – Fotograf Ernest Rude, Oslo
1948 – Fotograf Anton Røske, Trondheim
1953 – Fotograf Edvard Welinder, Stockholm
1960 – Fotograf Hans Johnsrud, Notodden
1962 – Fotograf Skjold Hilfling-Rasmussen, Trondheim
1966 – Fotograf Nils A. Jacobsen, Oslo
1970 – Fotograf Jac. Brun, Oslo
1976 – Fotograf Harry Sønstrød, Drammen
– Fotograf Ragge Strand, Oslo
1992 – Fotograf Leif Preus, Horten
1994 – Fotograf Thor Melhuus, Trondheim
1997 – Fotograf Børge Kalvig, Bryne
2005 – Fotograf Jo Benkow
2008 – Fotograf Søren Sviland
2010 – Fotograf Arne Knudsen
2014 – Fotograf Hans Jørgen Brun


== Referanser ==


== Eksterne lenker ==
Norges Fotografforbund
Crazy Little Thing Called Love

«Crazy Little Thing Called Love» er en sang av det britiske rockebandet Queen, skrevet av vokalist Freddie Mercury.
Sangen har en rockabilly-stil med Freddie Mercury som imiterer Elvis. Sangen ble utgitt på plata The Game (1980), som også inneholdt låten «Another One Bites the Dust».


== Kilder ==
(en) Crazy Little Thing Called Love på Discogs


== Eksterne lenker ==
(en) Crazy Little Thing Called Love på MusicBrainz
Tie Your Mother Down

«Tie Your Mother Down» er en av det britiske rockebandet Queens hardrock-sanger. Den ble skrevet av gitarist Brian May, og har et av rockemusikkens mest gjenkjennelige gitarriff. Den ble sluppet som single fra 1976-albumet A Day at the Races.
På dette albumet innledes nummeret med en ett minutt lang instrumental-intro, denne er i virkeligheten en gjentagelse av slutten av «Teo Torriatte». Dette ble gjort for å lage en «sirkel» i albumet, noe som blant annet var typisk for Pink Floyds plater.
May begynte å skrive sangen mens han var på Tenerife, der han arbeidet med sin Ph.D. i astronomi. Riffet ble komponert på en spansk gitar, en dag våknet han tidlig og spilte riffet mens han sang «tie your mother down», en setning han betraktet som en spøk.
Senere ble han oppmuntret til å beholde denne teksten av vokalisten i Queen, Freddie Mercury. Noe lignende skjedde mellom John Lennon og Paul McCartney med teksten «the movement you need is on your shoulder» i the Beatlessangen Hey Jude. Når May oppfører sangen under soloopptredener utelater han ofte linjen «take your little brother swimming with a brick, that's all right» helt, eller mumler han den.
Sangen kom ikke høyt på hitlistene selv om den var en av bandets favorittnumre. I Storbritannia kom den ikke høyere enn 31.-plass, og i USA var den høyeste plasseringen en 49.-plass. Dermed fikk nummeret heller ikke en plass på Queens første samlealbum, Greatest Hits, men senere ble den tatt med på samleplaten Queen Rocks.
Under minnekonserten for Freddie Mercury i 1992 ble nummeret oppført av Queen og Joe Elliot med Slash. May sang første vers og koret før sangeren fra Def Leppard overtok.
Sangen har flere ganger blitt spilt live av Queen sammen med Foo Fighters, for eksempel ved seremonien da Queen ble opptatt i Rock and Roll Hall of Fame i 2001, VH-1s «Rock Honors 2006» og i Foo Fighters opptreden i Hyde Park i London der de spilte den som ekstranummer.
I et program fra BBCs Radio 4 til ære for Rory Gallagher, sa May at en viktig inspirasjonskilde for riffet i denne sangen var Tastes «Morning Sun» fra albumet On The Boards (1970).


== Live-opptak ==
Live Killers (1979)
We Will Rock You (video) (1981)
Queen on Fire - Live at the Bowl (1982)
Live at Wembley '86 / Live at Wembley Stadium (1986)
Live Magic (1986)
The Freddie Mercury Tribute Concert (1992)
Live at the Brixton Academy (Brian May album) (1993)
Return of the Champions (2005)
Super Live in Japan (2005)


== Kilder ==

(en) Tie Your Mother Down på Discogs
Norges Frisbeeforbund

Norges Frisbeeforbund (NFF) var fra 1979 til 2009 Norges nasjonale forbund for frisbeesport.
Opprinnelig navn på forbundet var Norges Frisbee Forbund. Forbundet ble stiftet i 1979 av Noble Stibolt i SportCo AS. De hadde agenturet på import av frisbeer, og stiftet med Tore Rismyhr fra Nesøya Frisbee Klubb Norges Frisbee Forbund med Arne Trosdal som første president. I 1996 ble Norges Frisbee Forbund innlemmet i Norges Idrettsforbund. På et ekstraordinært forbundsting 8. november 2009 vedtok forbundet med virkning fra 1. januar 2010 å slå seg sammen med Norges Amerikansk Fotball og Cheerleading Forbund  og Norges Lacrosse Forbund til et nytt fleridrettsforbund kalt  Norges Amerikanske Idretters Forbund (NAIF). Frisbee utgjør en av fire seksjoner i NAIF.Forbundet arrangerte konkurranser i blant annet frisbeegolf og lagøvelsen ultimate.


== Referanser ==


== Eksterne lenker ==
Disksport Norge
Frisbeegolf.no
Norges Frisørmesterforbund

Norges Frisørmesterforbund (NFF) ble etablert i 1907 og er en bransje- og arbeidsgiverforening for frisør-, negledesign- og hudpleiebedrifter i Norge. Organisasjonen har over 1 500 medlemsbedrifter som sysselsetter vel 6 000 ansatte. NFF er det største forbundet i NHO målt i antall medlemsbedrifter.NFF har fire prioriterte innsatsområder:

Organisasjonsutvikling
Næringspolitikk
Kompetansepolitikk
MedlemstjenesterDirektør i NFF er Olav Eikemo. President i NFF er Aud Schjødt Fredriksen


== Eksterne lenker ==
Norges Frisørmesterforbunds nettsted
NASA

National Aeronautics and Space Administration (NASA) er en amerikansk føderal etat med oppgaver knyttet til romfart og luftfart. Etaten ble opprettet i 1958 som en direkte følge av Sovjetunionens oppskytning av Sputnik 1. NASA har omkring 18 000 ansatte og hovedkontor i Washington, DC. NASA står bak store bragder, for eksempel Apollo-programmet som sendte mennesker til månen for første gang. NASA sto også bak Mercury-programmet og Gemini-programmet.


== Historie ==


=== Etableringen ===
4. oktober 1957 sendte Sovjetunionen verdens første menneskeskapte satellitt i bane rundt jorden, Sputnik 1. Medlemmene av den amerikanske Kongressen ble svært urolige over den potensielle trusselen mot amerikanernes sikkerhet og teknologiske ledelse, og ba innstendig president Dwight D. Eisenhower om å gjøre noe. Etter flere måneders debatt ble det enighet om at det behøvdes en ny føderal etat med ansvar for all ikke-militær aktivitet i rommet.
NASA begynte sin virksomhet 1. oktober 1958 med fire laboratorier og 8 000 ansatte fra landets 46 år gamle forskningsorgan for aeronautikk, National Advisory Committee for Aeronautics (NACA).


=== Direktører ===
T. Keith Glennan (1958–1961)
James E. Webb (1961–1968)
Thomas O. Paine (1969–1970)
James C. Fletcher (1971–1977)
Robert A. Frosch (1977–1981)
James M. Beggs (1981–1985)
James C. Fletcher (1986–1989)
Richard H. Truly (1989–1992)
Daniel S. Goldin (1992–2001)
Sean O'Keefe (2001–2005)
Michael Griffin (2005–2009)
Charles F. Bolden (2009–2017)
James F. Bridenstine (2018–2021)
Bill Nelson (2021–   )


== Se også ==
Administrator av NASA
Den europeiske romfartsorganisasjon (ESA)
Lyndon B. Johnson Space Center
North American X-15


== Referanser ==


== Kilder ==
TIME: The Sadly Familiar Reason NASA Was Created ( av Lily Rothman, 29. juli 2015) Besøkt 21. oktober 2018


== Eksterne lenker ==
NASAs offisielle nettsted
Det hvite hus (andre betydninger)

Det hvite hus kan være:

Det hvite hus i Washington, DC, den amerikanske presidentens embedsbolig
Det hvite hus (Moskva), russisk regjeringsbygning i Moskva
Det hvite hus (Bergen)
Det hvite hus (Haukeland)
Det hvite hus (Arendal)
Kringkastingshuset på Marienlyst
Det hvite hus (Moskva)

Det hvite hus er en regjeringsbygning i Moskva i Russland. Arkitekter var Dmitrij Tsjetsjulin og P. Sjteller som brukte Tsjetsjulins utkast til Aeroflot-bygningen fra 1934 som utgangspunkt. Byggearbeidene ble startet i 1965 og fullført i 1981. 
Bygningen ble benyttet av det russiske parlamentet frem til krisen 3. oktober 1993 da et opprør førte til at bygningen ble beleiret og beskutt med artilleri, som resulterte i en stor brann.
Det reformerte parlamentet, kjent som Dumaen, ble valgt i 1994 og flyttet inn i en annen bygning i gaten Okhotnyj Rjad.
Det hvite hus ble renovert og inneholder nå kontorer for den russiske regjeringen.


== Referanser ==
Oljeraffineri

Et oljeraffineri er et industrielt prosessanlegg som omdanner råolje til ulike kvaliteter av petroleum. Raffineringen foregår ved partiell destillasjon der de ulike fraksjonene tas ut ved bestemte temperaturer. Raffineriproduktene brukes vesentlig til drivstoff og oppvarming, mens noe videreforedles ved petrokjemisk industri.


== Delprosesser ==

destillasjon (atmosfærisk)
avsvovling
reforming
vakumdestillasjon
krakking
forkoksing.


== Sluttprodukter ==
Sluttprodukter fra raffineringen går vesentlig til drivstoff og oppvarming. Noen prosent er halvfabrikata til petrokjemisk industri:

autodiesel
jetdrivstoff
marine gassoljer
fyringsparafin
lette fyringsoljer
tung fyringsolje
smøremiddel
LNG («Liquefied Natural Gas»)
flybensin
tungdestillat
vegolje og asfalt
bitumen (bindemiddel)
LPG-drivstoff («Liquid Petroleum Gas», det vil si flytende gass som butan, isobutan og propan)
LPG til oppvarming, lys m.m. Leveres enten direkte, eller via tankanlegg lokalt. Små kvanta fås som gassbeholdere eller bokser i formater fra 500 liter ned til 1/10 liter (lightergass)
bilbensin
Blandinger av disse.Ulike krakkingprosesser kan delvis styre mengdefordelingen og fordeling av ulike kvaliteter av bensin med ulike oktantall.


== Oljeraffinerier i Norge ==


=== Operative raffinerier ===
Mongstad-raffineriet 40 km nord for Bergen blir drevet av Equinor. Raffineriet er det største i Norge og har en årskapasitet på ca. 12 millioner tonn råolje. Raffineriet ble satt i drift 1975 med store utbygginger på slutten av 1980-tallet.


=== Nedlagte raffinerier ===
ExxonMobil drev Essoraffineriet på Slagentangen i Vestfold. Årskapasitet var ca. 40 mill. fat tilsvarende ca. 6,6 millioner Sm³ eller ca. 5,6 millioner tonn råolje. Raffineriet ble åpnet 8. juni 1961 og stengte dørene i 2021.
Det tidligere Shell-raffineriet ved Tananger i Sola hadde en årskapasitet på 2,5 millioner tonn råolje. Det ble nedlagt i år 2000 etter en driftstid på ca. 32 år.
Et annet nedlagt raffineri er Vallø Oljeraffineri (ExxonMobil) i Tønsberg, i drift fra 1905 til 1993 med et avbrekk fra 1945 til 1950 på grunn av krigsødeleggelser. Kapasitet var svært begrenset i forhold til dagens raffinerier.


== Se også ==
Petrokjemi
Petroleumsprodukter


== Referanser ==


== Eksterne lenker ==
(en) Oil refineries – kategori av bilder, video eller lyd på Commons 
(en) Oil refinery – galleri av bilder, video eller lyd på Commons 
Detaljert beskrivelse av et raffineri
Planlegging av et Petroleum Refinery and Optimization Using Linear Programming
Student's Guide to Refining
Global refinery shortage shifts power balance
Short introduction to oil refining in a slideshow
Ecomuseum Bergslagen – history of Oljeön, Sverige
Detaljert beskrivelse (på engelsk)
Albany (New York)

Albany er hovedstaden i den amerikanske delstaten New York.
Albany har 100 104 innbyggere (2015). Den er hovedsete for fylket Albany County. Albany ligger 233 km nordøst for byen New York.


== Historie ==
Rensselaerswijck - et patroonschap - hadde bosatt arealer tilhørende Det nederlandske vestindiske kompani (WIC), og en landsby hadde utviklet seg [delvis under 1000 yards fra kanonene på Fort Orange]. En maktkamp oppsto mellom WICs guvernør Pieter Stuyvesant og Rensselaerswijcks bestyrer Brant Van Slichtenhorst. I 1652, med godkjennelse fra overordnede i Nederland, seilte Stuyvesant med soldater og kunngjorde at landsbyen fra da av lå under jurisdiksjonen til guvernøren og Ny-Nederlands [øverste] råd. Landsbyen fikk navnet Beverwijck.I 1664 tok England tok over Beverwijck og resten av Ny-Nederland. Engelske myndigheter ga byen navnet Albany etter hertugen av Albany, den framtidige konge Jakob II av England og Jakob VII av Skottland. Se artikkelen Alba om opphavet for navnet.
I 1807 startet man å kjøre dampskip på Hudsonelva mellom Albany og New York City. Fra 1819 var byen forbundet med De store sjøer over Eriekanalen.
I 1831 begynte jernbanen å vokse frem som foretrukket transportmiddel. Lokomotivet DeWitt Clinton trengte kun 46 minutter fra Albany til Schenectady og var inntil videre det første damplokomotivet i hele New York delstat.


== Transport ==
Motorveien I-87 forbinder Albany med den sydlige delen av New York og New York City (260 km). I nord forbinder motorveien Albany med Montréal i Canada (350 km). Den andre motorveien I-90 forbinder byen mot øst med Springfield, Massachusetts, (140 km) og mot vest med Syracuse (230 km).
11 km nordvest for byen ligger Albany internasjonale lufthavn.


== Referanser ==


== Eksterne lenker ==
(en) Offisielt nettsted 
(en) Albany, New York – kategori av bilder, video eller lyd på Commons 
(en) Albany, New York – galleri av bilder, video eller lyd på Commons 
 Albany (New York) hos Wikivoyage
Våpen

Et våpen er et redskap som er konstruert med formål til å kunne drepe, skade eller fange personer,  dyr, eller ødelegge fysiske mål. Noen typer våpen kan brukes til angrep, forsvar og til å true, avskrekke med, mens andre blir brukt til jakt og sportsskyting.


== Våpentyper etter bruksområde ==

Militærvåpen – skytevåpen, miner, artilleri, kjemiske våpen, biologiske våpen, masseødeleggelsesvåpen, kanoner
Jaktvåpen – skytevåpen, luftvåpen, pil og bue, armbrøst, slynge, sprettert, spyd
Sportsvåpen – skytevåpen, luftvåpen, pil og bue, florett, spyd
Nærkampsvåpen – slagvåpen, blankvåpen


== Skytevåpen ==


=== Korte våpen ===
Pistol
Revolver
MaskinpistolDe ovennevnte har til felles at de bruker ammunisjon som er tilpasset lette våpen, såkalt pistolammunisjon. De er eller ganske forskjellige i virkemåte.


=== Lange våpen ===

Gevær
Hagle
Automatgevær
Lette maskingeværDe ovennevnte har til felles at de bruker rifleammunisjon (unntatt hagle), og holdes med to hender ved bruk. De er ellers ganske forskjellige i virkemåte.


=== Tyngre helautomatiske våpen ===
Tunge maskingevær
Maskinkanon
Ivar Rønningen

Ivar Rønningen (født 13. februar 1975 i Lunner) er en tidligere norsk fotballkeeper. Han ble hentet inn til HamKam foran 2006-sesongen, der han også avsluttet sin karriere etter 2012-sesongen. Han har én B-landslagskamp og to kamper for G18-landslaget. 
Han spilte i sin karriere for Lunner, Grindvoll, Vålerenga, Walsall, GKS Katowice, Lillestrøm, Brann, Rosenborg og Hamarkameratene.
Ivars første mål i seriesammenheng var mot Lørenskog 23. oktober 2010. HamKam hadde på stillingen 3-0 fått tildelt et straffespark. Ivar satt straffen til venstre for keeper, og økte HamKams ledelse til 4-0. HamKam vant kampen 6-0 og rykket opp til Adeccoligaen.


== Klubbkarriere ==


== Referanser ==


== Eksterne lenker ==
NIFS.no – Rønningens spillerprofil hos Norsk & Internasjonal Fotballstatistikk
Spillerbiografien til Ivar Rønningen på hamkam.no
Purbeck

Purbeck er et administrativt distrikt i Dorset, England. Det har navn etter Isle of Purbeck. Administrasjonssenteret er byen Wareham.
Navnet Purbeck er nedtegnet i 948 som angelsaksiske Purbicinga, da i betydningen «folket i eller til Purbic». I Domesday Book for 1086 var det omtalt som Porbi. Det synes å være en kombinasjon av angelsaksiske pūr + *bic, antagelig en geografisk beskrivelse. I den eldste formen av navnet er det kombinert angelsaksiske -ingas, «folket eller innbyggerne i».


== Steder i distriktet ==


=== Steder med fler enn 2500 innbyggere ===
Lytchett Matravers, Lytchett Minster
Swanage
Wareham, Wool
Upton


=== Steder med færre enn 2500 innbyggere ===
Affpuddle, Arne
Bere Regis, Bloxworth
Chaldon Herring, Church Knowle, Coombe Keynes, Corfe Castle
East Lulworth, East Stoke
Kimmeridge
Langton Matravers
Morden, Moreton
Steeple, Studland
Turners Puddle
West Lulworth, Winfrith Newburgh, Worth Matravers


== Referanser ==
Verdensmesterskapet på skøyter, enkeltdistanser for herrer

Verdensmesterskapet på skøyter, enkeltdistanser for herrer ble første gang arrangert i 1996 i Vikingskipet på Hamar.
Fra og med 2002 er det ikke arrangert VM på enkeltdistanser i OL-år. Lagtempo ble første gang arrangert i 2005 og fra 2015 ble fellesstart en del av programmet. Lagsprint ble en del av programmet i 2019.


== Arrangørsteder ==
Mesterskapet for 2021 ble flyttet fra Beijing i Kina til Heerenveen i Nederland på grunn av koronapandemien.


== Resultater ==


=== 500 meter ===


=== 1 000 meter ===


=== 1 500 meter ===


=== 5 000 meter ===


=== 10 000 meter ===


=== Fellesstart ===


=== Lagsprint ===


=== Lagtempo ===


== Eksterne lenker ==
Resultatoversikt på SpeedSkatingStats.com en nl for oversikt på 500 meter herrer.
Resultatoversikt på SpeedSkatingStats.com en nl for oversikt på 1 000 meter herrer.
Resultatoversikt på SpeedSkatingStats.com en nl for oversikt på 1 500 meter herrer.
Resultatoversikt på SpeedSkatingStats.com en nl for oversikt på 5 000 meter herrer.
Resultatoversikt på SpeedSkatingStats.com en nl for oversikt på 10 000 meter herrer.
Resultatoversikt på SpeedSkatingStats.com en nl for oversikt på fellesstart herrer.
Resultatoversikt på SpeedSkatingStats.com en nl for oversikt på lagtempo herrer.
Pennsylvania Avenue

Pennsylvania Avenue er en hovedgate i den amerikanske hovedstaden Washington, DC. Gaten er drøyt 11 km lang, men strekningen fra Det hvite hus til kongressbygningen er mest kjent og regnes som byens hjerte. Gaten fortsetter på andre siden av kongressbygningen, over Anacostia River og et stykke inn i Prince George's County i Maryland. På samme måte fortsetter den nordvest forbi Det hvite hus og ender i Georgetown. Gaten kalles ofte «Amerikas hovedgate» og benyttes både til offisielle parader og prosesjoner, og protestmarsjer og demonstrasjoner.
Pennsylvania Avenue ble tegnet av Pierre L'Enfant og var en av de første gatene som ble anlagt i den føderale byen. Både George Washington og Thomas Jefferson anså gaten som et viktig kjennemerke i den nye hovedstaden. Etter å ha studert L'Enfants plan refererte president Washington til gaten som en «storslått aveny». Jefferson samtykket, og selv om den «storslåtte avenyen» ikke var stort mer enn en vid grusvei, fikk han gaten beplantet med rader av hurtigvoksende popler. Den symbolsk viktige gaten ble oppkalt etter Pennsylvania som en trøst for at hovedstaden ble flyttet fra Philadelphia.
Selv om Pennsylvania Avenue er 11 km lang, er strekningen mellom Det hvite hus og kongressbygningen det seremonielle hjertet i byen. Opprinnelig gav gaten uhindret utsikt mellom Det hvite hus og kongressbygningen, men utvidelsen av finansdepartementsbygningen medførte at utsikten ble sperret. Antagelig ble dette gjort med vilje av president Andrew Jackson fordi forholdet mellom presidenten og kongressen var anstrengt, og Jackson ikke ville se kongressen fra vinduet sitt.
Helt siden en improvisert prosesjon rundt Jeffersons andre presidentinnsettelse har hver amerikansk president paradert ned Pennsylvania Avenue etter å ha tatt embedseden (Ronald Reagan paraderte ikke etter sin andre innsettelse på grunn av det kalde været).
Etter terroraksjonen i Oklahoma City i 1995 stengte Secret Service deler av gaten for biltrafikk foran Det hvite hus. Fotgjengere hadde imidlertid fortsatt adgang. Etter terrorangrepet 11. september 2001 ble denne ordningen gjort permanent. I nærheten av Det hvite hus føres biltrafikken over til H Street og Constitution Avenue, som begge går tilbake til Pennsylvania Avenue.
Morild

Morild er et lysfenomen i havet forårsaket av spesielle egenskaper hos noen planktonarter. Det er små encellede organismer som gir bioluminescens ved bevegelse i vannet. Det er særlig utover sommeren, og helst om natten, at fenomenet observeres. Hvor mye lys de avgir er avhengig av hvor mye lys de har tatt opp om dagen. I Norge er arter av gonyaulax, noctiluca og ceratium dominerende.
Navnet er avledet fra oldnordisk mǫrueldr, som i dag ville betydd «mar-ild» eller «sjø-ild». Det er beslektet til engelsk (spesielt shetlandsdialekt) «mareel», islandsk «maurildi», dansk «morild», svensk «mareld» og finsk «merituli».

		


== Se også ==
Plankton


== Eksterne lenker ==
Artikkelen har ingen egenskaper for arter i Wikidata
Åfarnes

Åfarnes er en bygd og et fergested, lengst nordvest i Rauma kommune i Møre og Romsdal. 
Fergestrekningen er en del av fylkesvei 64 og går ytterst i Langfjorden over til Sølsnes i Molde kommune. Verdens første gassdrevne ferge, MF «Glutra», gikk opprinnelig i sambandet Sølsnes–Åfarnes. 
Navnet Åfarnes kommer fra gammelt Allfarnes – et nes der alle reisende farer forbi. Åfarnes har vært gjennomfartsåre siden historisk tid. Åfarnes ligger ved Romsdalsfjorden, med fjordene Rødvenfjorden og Langfjorden som «armer» på hver side.
Naturen minner om det man finner i ytre strøk. Fjellene er lavere og liene slakkere enn de indre delene av kommunen. Åfarnes har varmtemperert klima, og vintrene er relativt milde, mens somrene er noe kjøligere. Nedbørsmengden ligger på rundt 1500 mm langs fjorden. Ved fjorden er middeltemperaturen i januar omkring 0 °C.


== Referanser ==